ಬಿಸಿಲಿನ ಝಳಕ್ಕೆ ತಂಪು ತಂಪು ಸ್ಟ್ರಾಬೆರಿ ಲೆಮನೇಡ್ ಮಾಡಿ ಸವಿಯಿರಿ

ಇದೀಗ ಬೇಸಿಗೆಯ ಝಳಕ್ಕೆ ಕಂಗೆಟ್ಟಿರುವ ಜನರು ತಂಪು ಪಾನೀಯಗಳ ಮೊರೆ ಹೋಗುತ್ತಿದ್ದಾರೆ. ಮಾರುಕಟ್ಟೆಗಳಲ್ಲಿ ಎಳನೀರು, ಜ್ಯೂಸ್‌ಗಳಿಗೆ ಭಾರೀ ಡಿಮಾಂಡ್. ನಾವಿಂದು ಸಿಂಪಲ್ ಆಗಿ ಮನೆಯಲ್ಲಿಯೇ ಸ್ಟ್ರಾಬೆರಿ ಲೆಮನೇಡ್ ಮಾಡೋದು ಹೇಗೆಂದು ತಿಳಿಸಿಕೊಡುತ್ತೇವೆ. ಸುಡುವ ಬಿಸಿಲಿಗೆ ಈ ಪಾನೀಯ ನಿಮಗೆ ರಿಫ್ರೆಶಿಂಗ್ ಅನುಭವ ನೀಡುತ್ತದೆ. ಸ್ಟ್ರಾಬೆರಿ ಲೆಮನೇಡ್ ಮಾಡುವ ವಿಧಾನ ಇಲ್ಲಿದೆ.

ಬೇಕಾಗುವ ಪದಾರ್ಥಗಳು:
ತಾಜಾ ಸ್ಟ್ರಾಬೆರಿ – 2 ಕಪ್
ನೀರು – 7 ಕಪ್
ಸಕ್ಕರೆ – 1 ಕಪ್
ನಿಂಬೆ ಹಣ್ಣು – 2
ಅಲಂಕಾರಕ್ಕೆ – ಹೆಚ್ಚಿದ ಸ್ಟ್ರಾಬೆರಿ, ನಿಂಬೆ ಹಣ್ಣು, ಪುದೀನಾ ಚಿಗುರು ಬಳಸಬಹುದು ಇದನ್ನೂ ಓದಿ: ಬೇಸಿಗೆಯಲ್ಲಿ ದೇಹಕ್ಕೆ ತಂಪು ನೀಡುತ್ತೆ ಕೇರಳ ಸ್ಟೈಲ್ ಕುಲುಕ್ಕಿ ಶರ್ಬತ್

ಮಾಡುವ ವಿಧಾನ:
* ಮೊದಲಿಗೆ ಸಕ್ಕರೆಯನ್ನು 2 ಕಪ್ ನೀರಿಗೆ ಹಾಕಿ, 2 ನಿಮಿಷ ಮೈಕ್ರೊವೇವ್ ಮಾಡಿಕೊಂಡು ಕರಗಿಸಿಕೊಳ್ಳಿ.
* ಈಗ ಸ್ಟ್ರಾಬೆರಿಗಳನ್ನು ಬ್ಲೆಂಡರ್‌ಗೆ ಹಾಕಿ, 1 ಕಪ್ ನೀರಿನೊಂದಿಗೆ ನಯವಾಗಿ ರುಬ್ಬಿಕೊಳ್ಳಿ.
* ಬಳಿಕ ಸ್ಟ್ರಾಬೆರಿ ಪ್ಯೂರಿಯನ್ನು ಸಕ್ಕರೆ ನೀರಿನ ಮಿಶ್ರಣಕ್ಕೆ ಹಾಕಿ, ನಿಂಬೆ ರಸ ಹಾಗೂ ಉಳಿದ 4 ಕಪ್ ನೀರನ್ನು ಬೆರೆಸಿಕೊಳ್ಳಿ.
* ಈಗ ಸ್ಟ್ರಾಬೆರಿ ಲೆಮನೇಡ್ ಅನ್ನು ಸಂಪೂರ್ಣ ತಣ್ಣಗಾಗಲು ಬಿಡಿ. ಬಳಿಕ ಬೇಕೆಂದರೆ ನೀವು ಫ್ರಿಜ್‌ನಲ್ಲಿ ಇಡಬಹುದು.
* ಬಳಿಕ ಕತ್ತರಿಸಿದ ಸ್ಟ್ರಾಬೆರಿ, ನಿಂಬೆ ಹಣ್ಣಿನ ತುಂಡುಗಳು, ಪುದೀನಾ ಚಿಗುರುಗಳೊಂದಿಗೆ ಅಲಂಕರಿಸಿ ಸ್ಟ್ರಾಬೆರಿ ಲೆಮನೇಡ್ ಅನ್ನು ಸವಿಯಿರಿ. ಇದನ್ನೂ ಓದಿ: ಸಮ್ಮರ್ ಸ್ಪೆಷಲ್ – ಅನನಾಸು, ತೆಂಗಿನಕಾಯಿಯ ಸ್ಮೂದಿ ಮಾಡಿ